《和廉伯复次前韵断夜坐》
明代·吴宽

衰年视物更茫然，日落寻常索枕眠。
久坐谁言才断绝，细吟翻枕忽联牵。
薰风作暑如初伏，海月生明又半边。
却恨连墙稀宴集，挑灯那送酒家钱。

作者简介：（1435—1504）明苏州府长洲人，字原博，号匏庵。为诸生时，即有声望，遍读《左传》、《史记》、《汉书》及唐宋大家之文。成化八年会试、廷试皆第一，授修撰。侍孝宗东宫，进讲闲雅详明。孝宗即位，迁左庶子，预修《宪宗实录》，进少詹事兼侍读学士。丁忧后，入东阁，专典诰敕。进礼部尚书。卒谥文定。宽行履高洁，不为激矫，而自守以正。其诗深厚郁，自成一家。兼工书法。有《匏庵集》。